open-index/open-wikipedia-markdown huggingface dataset:
დალი მიქაუტაძე

**დალი მიქაუტაძე** (დ. 21 ივნისი, 1949, ქუთაისი) — ქართველი გეოგრაფი, მეცნიერი და პედაგოგი.

## ბიოგრაფია
1972 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი მეტეოროლოგია-კლიმატოლოგიის სპეციალობით. 1972-1975 წლებში გაიარა ასპირანტურის კურსი მეტეოროლოგია-კლიმატოლოგიის განხრით.

1978-1979 წლებში ქუთაისის პედაგოგიური ინსტიტუტის გეოგრაფიის კათედრის მასწავლებელი. 1979-1982 წლებში — გეოგრაფიის კათედრის უფროსი მასწავლებელი. 1982-2005 წლებში — გეოგრაფიის კათედრის დოცენტი. 2005 წლიდან მედიცინისა და საბუნებისმეტყვრლო მეცნიერებათა ფაკულტეტის დეკანის მოადგილე გეოგრაფიის მიმართულებით. 2007 წლიდან — ზუსტ და საბუნებისმეტყველო მეცნიერებათა ფაკულტეტის სასწავლო-სამეცნიერო პროცესის კოორდინატორი. 2006 წლიდან აკაკი წერეთლის სახელობის სახელმწიფო უნივერსიტეტის გეოგრაფიის დეპარტამენტის ასოცირებული პროფესორი. 2006-2014 წლებში — გეოგრაფიის დეპარტამენტის კოორდინატორი, ზუსტ და საბუნებისმეტყველო მეცნიერებათა ფაკულტეტის საბჭოს წევრი. მის სადისერტაციო ნაშრომში გამოკვლეულია ზღვისპირა რაიონების კლიმატური პირობების კავშირი ტროპოსფეროს სრული ენერგიის მდგენელებთან. დადგენილია ურთიერთ-დამოკიდებულება ამ მდგენელებსა და ატმოსფერულ ნალექებს შორის. მიღებულია საპროგნოზო განტოლება თავსხმა ნალექების წინასწარმეტყველებისათვის, 36-72 საათით ადრე. მისი კვლევის ობიექტს შეადგენს ეკოლოგიის საკითხები. ჩატარებული აქვს საინტერესო სამუშოები ატმოსფერული ჰაერის დამაჭუჭყიანებელ ზოგიერთ ინგრედიენტსა და მეტეოროლოგიურ ელემენტებს შორის ურთიერთკავშირის გამოვლენის მიზნით. მიღებული შედეგები გაშუქებულია ხელნაწერ ფონდებში. გამოქვეყნებული აქვს 53 სამეცნიერო ნაშრომი.

საკანდიდატო დისერტაციის თემა — „ჰაერის მასების ტრანსფორმაცია შავი ზღვის ზედაპირზე გადმოსვლისას“, დაიცვა 1977 წელს.

## ბიბლიოგრაფია
* გეოგრაფია გლობალურ კონტექსტში: მიღწევები და გამოწვევები, ქუთაისი, აკაკი წერეთლის სახელმწ. უნ-ტის გამ-ბა, 2017, გვ. 490 ISBN 9789941904325
* „რეგიონალური ტურიზმის პრობლემები და განვითარების პერსპექტივები“, საერთაშორისო სამეცნიერო-პრაქტიკული ინტერნეტ-კონფერენცია (2017: ქუთაისი) ქუთაისი, აკაკი წერეთლის სახელმწ. უნ-ტის გამ-ბა, 2017, გვ. 171 ISBN 9789941459344
* საქართველოს ტურისტულ-რეკრეაციული დარაიონება: სალექციო კურსი, ქუთაისი, აკაკი წერეთლის სახელმწ. უნ-ტის გამ-ბა, 2008, გვ. 116 ISBN 9789941904370

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 197

## რესურსები ინტერნეტში
*მიქაუტაძე

კატეგორია:ქართველი გეოგრაფები
კატეგორია:ქართველი პედაგოგები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
CNICK

**CNICK** ( წარმოითქმის  ; ) — ქართული მაღალტექნოლოგიური სტარტაპი, რომელიც 2016 წელს თბილისში დაფუძნდა.

## ისტორია 
კომპანია 2016 წელს ქართველმა სტუდენტებმა: დავით კვიციანმა, კობა ცერცვაძემ და გიორგი მიქაცაძემ დააარსეს.

## პროდუქტები 
CNICK-მა შექმნა პირველი ეკო-მეგობრული ჭკვიანი ბეჭედი, რომელიც დამზადებულია ხისა და გადამუშავებული მასალებისაგან. ხის გარდა, კომპანია აწარმოებს კერამიკის ბეჭდებს. ამ ტიპის ბეჭდები მზადდება ცირკონის კერამიკითა და მინერალური ქვებით. პროდუქტის შეძენისას მომხმარებელს შესაძლებლობა აქვს თავად შეარჩიოს ბეჭდის სტილი, ფერი და დაიტანოს მასზე სასურველი სიმბოლო ან წარწერა.

### ტესლას ბეჭედი 
2019 წელს CNICK-მა გამოუშვა ტესლას გასაღები ბეჭედი (Tesla Ring) ტესლას შემდეგი მოდელებისთვის: 3, Y, X და S. ბეჭედი თითის დაჭერით იძლევა მანქანის ჩაკეტვის, გაღებისა და დაქოქვის შესაძლებლობას. ეს არის უბატარეო მოწყობილობა და არ საჭიროებს დატენვას.

## რესურსები ინტერნეტში
* 
* კნიკი marketer.ge-ზე

## სქოლიო
კატეგორია:საქართველოს კომპანიები
ლენსტერი (მრავალმნიშვნელოვანი)

ტერმინი **ლენსტერი** შეიძლება აღნიშნავდეს:

* ლენსტერი — ირლანდიის პროვინცია;
* ლენსტერი — ირლანდიური სარაგბო გუნდი.
ელენე სალუქვაძე

**ელენე სალუქვაძე** (დ. 25 თებერვალი, 1959, თბილისი) — ქართველი გეოგრაფი და მეცნიერი.

## ბიოგრაფია
1982 წელს დაამთავრა თბილისის პედაგოგიური უნივერსიტეტის საბუნებისმეტყველო ფაკულტეტი გეოგრაფია-ბიოლოგიის სპეციალობით. 1986 წელს გაიარა ასპირანტურის კურსი ვახუშტი ბაგრატიონის გეოგრაფიის ინსტიტუტში, სპეციალობა — „ფიზიკური გეოგრაფია, ლანდშაფტების გეოფიზიკა და გეოქიმია“.

1986-1993 წლებში საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის ფიზიკური გეოგრაფიის განყოფილების უმცროსი მეცნიერ-თანამშრომელი; 1993 წელს ლანდშაფტმცოდნეობის განყოფილების უფროსი მეცნიერ-თანამშრომელი; 1993-2006 წლებში ფიზიკური გეოგრაფიის განყოფილების უფროსი მეცნიერ-თანამშრომელი, სამეცნიერო სემინარის სწავლული მდივანი; 2006-2012 წლებში უფროსი მეცნიერ-თანამშრომელი, სამეცნიერო საბჭოს სწავლული მდივანი; 2012 წლიდან ვახუშტი ბაგრატიონის გეოგრაფიის ინსტიტუტის დირექტორის მოადგილე. 1993-1994 წლებში თბილისის 6-ე გიმნაზიის გეოგრაფიის მასწავლებელი; 1998-2006 წლებში თბილისის სულხან-საბა ორბელიანის სახელობის სახელმწიფო პედაგოგიური უნივერსიტეტის გეოგრაფიის კათედრის დოცენტი; 1999-2003 წლებში — თბილისის სახელმწიფო უნივერსიტეტის სოხუმის ფილიალის გეოგრაფიის კათედრის დოცენტი; 2007-2011 წლებში ილია ჭავჭავაძის სახელმწიფო უნივერსიტეტის მოწვეული ლექტორი; 2014 წლიდან თბილისის სახელმწიფო უნივერსიტეტის სოციალურ და პოლიტიკურ მეცნიერებათა ფაკულტეტის მოწვეული ლექტორი. გამოქვეყნებული აქვს სამეცნიერო ნაშრომები. გეოგრაფიის დოქტორი.

საკანდიდატო დისერტაციის თემა — დაიცვა 1993 წელს „მსხვილი სამრეწველო ცენტრების საგარეუბნო ზონების ლანდშაფტურ-ეკოლოგიური ანალიზი რაციონალური ბუნებათსარგებლობის მიზნით (ქალაქების თბილისისა და რუსთავის მაგალითზე)“.

## ორგანიზაციის წევრი
* ალ ჯავახიშვილის სახელობის საქართველოს გეოგრაფიული საზოგადოება, სამეცნიერო საბჭოს წევრი

## ბიბლიოგრაფია
* საქალაქო აგლომერაციების ლანდშაფტური დაგეგმარების მეთოდოლოგია: (თბილის-რუსთავის მაგალითზე) (თანაავტორი), თბ., დანი, 2017, გვ. 286 — ISBN: 9789941099380
* თიანეთის მუნიციპალიტეტის აგროკლიმატური პოტენციალი (თანაავტორი), თბ., ივანე ჯავახიშვილის სახ. თბილისის სახელმწ. უნ-ტი, ვახუშტი ბაგრატიონის გეოგრაფიის ინ-ტი, 2016, გვ. 116 — ISBN: 9789941090356
* ზოგადგეოგრაფიულ ტერმინთა ენციკლოპედიური ლექსიკონი (თანაავტორი), თბ., თბილ. უნ-ტის გამ-ბა, 2014, გვ. 447 — ISBN: 9789941133169
* თბილისის და მისი შემოგარენის ბუნებრივი გარემოს ტრანსფორმაცია (თანაავტორი), თბ., პოლიგრაფი, 2008, გვ. 158

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 226;

## რესურსები ინტერნეტში
კატეგორია:დაბადებული 25 თებერვალი
კატეგორია:დაბადებული 1959
კატეგორია:ქართველი გეოგრაფები
კატეგორია:თბილისში დაბადებულები
Pol Roger

მინი|პოლ როჟეს შენობა შამპანურის გამზირზე, ეპერნეში
მინი|პოლ როჟეს შამპანურის ბოთლები (1921, 1928 და 1945 წწ.)
**Pol Roger** (**პოლ როჟე**) — შამპანურის მწარმოებელი ფრანგული კომპანია. ბრენდს დღემდე ფლობენ და მართავენ პოლ როჟეს შთამომავლები. შამპანურის რეგიონის ქალაქ ეპერნეში მდებარე შამპანურის სახლი ყოველწლიურად აწარმოებს შამპანის დაახლოებით 110 000 კოლოფს.

## ისტორია 
პოლ როჟეს მამა, რომელიც პროფესიით ნოტარიუსი იყო, გარდაიცვალა 1849 წელს, როდესაც ახალგაზრდა პოლი 18 წლის იყო. თავდაპირველად ის იძულებული გახდა შამპანურით საბითუმო ვაჭრობით დაკავებულიყო ქალაქ აიში, სადაც მისი ოჯახი ცხოვრობდა. მაგრამ მალე მან დააარსა საკუთარი ღვინის ქარხანა. ორი წლის შემდეგ ოჯახი საცხოვრებლად ეპერნეში გადავიდა, სადაც მისი ბიზნესი კიდევ უფრო განვითარდა. პოლ როჟე გარდაიცვალა 1899 წელს და ბიზნესი მის ორ ვაჟს გადაეცა. მორისი პასუხისმგებელი იყო კომერციულ საქმიანობაზე, ჟორჟი კი ღვინის წარმოებით იყო დაკავებული. ერთი წლის შემდეგ საწარმოს შენობა და მარანი ჩამოინგრა. დაკარგული მარაგების აღდგენას რამდენიმე წელი დასჭირდა.

1900 წელს საფრანგეთის ხელისუფლებამ დადებითად უპასუხა ძმების თხოვნას, რომ მამის სახელი გამოეყენებინათ მათი ხსოვნის გასამყარებლად. მას შემდეგ ოჯახის წევრებს აქვთ გვარი პოლ-როჟე ().

პოლ როჟეს სახლის მფლობელები არიან დიდი ღვინის ოჯახების ასოციაციის () წევრები. ამ ასოციაციაში შედიან ღვინის სახლების დამფუძნებლების შთამომავლები, რომლებმაც კონტროლი შეინარჩუნეს თავიანთ საწარმოებზე დღემდე.

## შამპანურები 
სახლის პრესტიჟული ეტიკეტი არის ვინტაჟური *Cuvée სერ უინსტონ ჩერჩილი* . ჩერჩილი ხშირად იმეორებდა ნაპოლეონის სიტყვებს შამპანურზე: „გამარჯვებით დაიმსახურე. დამარცხებისას, გჭირდება!“ ისინი ასევე აწარმოებენ სამ არავინტაჟურ კუვეს, Pure Brut (შაქრის გარეშე), Brut Réserve და Rich (ტკბილი), ისევე როგორც სამ სხვა ვინტაჟურ ღვინოს: Brut Vintage, Blanc de blancs და Rosé Vintage.

Pol Roger Brut Vintage ჩვეულებრივ არის 40% შარდონეს და 60% პინო ნუარის ნაზავი, თუმცა ეს შეიძლება განსხვავდებოდეს.

### Curée Sir Winston Churchill 
პოლ როჟე სერ უინსტონ ჩერჩილის საყვარელი შამპანური იყო 1908 წლიდან. 1965 წელს, როდესაც ჩერჩილი გარდაიცვალა, ბრიტანეთში გასაგზავნი შამპანურის, Brut NV-ს ყველა ბოთლს, კომპანიამ სამგლოვიარო შავი ეტიკეტი გაუკეთა. კომპანიის მფლობელი, მადამ ოდეტა პოლ-როჟე, რომელსაც ჩერჩილი 1944 წელს პარიზში ბრიტანეთის საელჩოში გამართულ წვეულებაზე დაუმეგობრდა, თითქმის 21 წლის შემდეგ მის დაკრძალვას დაესწრო.

Curée Sir Winston Churchill ეს cuvée მინიმუმ ათ წლიანი დაძველებით გამოდის.

## რესურსები ინტერნეტში 
* 
* ოფიციალური საიტი დიდ ბრიტანეთში

## სქოლიო 
კატეგორია:შამპანურის მწარმოებლები
მლეფაატი

**მლეფაატი** — არქეოლოგიური ბორცვი, ყორღანი ზემო მესოპოტამიაში, რომელიც დასახლებული იყო წინა-კერამიკული ნეოლითი A-ს პერიოდში.

## კვლევის ისტორია
ადგილი პირველად გათხარა რობერტ ბრეიდვუდმა 1954 წელს, რომელიც აქ ეძებდა ადრეული პრეისტორიის ნაკვალევს და 1948 წლიდან თხრიდა ნაყოფიერი ნახევარმთვარის მიმდებარე ბორცვიან ტერიტორიებს. იმ დროისათვის ადგილი უკვე დაზიანებული იყო მეორე მსოფლიო ომის პერიოდში სამხედრო ობიექტის მშენებლობის გამო. 1984 წელს მოსულის სიძველეთა დეპარტამენტის მიერ ჩატარდა სამაშველო გათხრები მატი ბაბა ალტუნის ხელმძღვანელობით, რადგან ამ ადგილს საფრთხე ემუქრებოდა გზის მშენებლობის სახით. გათხრების კიდევ ორი სეზონი ჩატარდა 1989 და 1990 წლებში, ამჯერად სტეფან კაროლ კოზლოვსკის ხელმძღვანელობით. მლეფაატი არის ადრეული ნეოლითური ძეგლების მცირე ნაწილი, რომელიც გათხრილია ჩრდილოეთ ერაყში და ასევე მოიცავს ქერმეზ-დერესა და ნემრიკი 9-ს. მლეფაატის გარემო ძლიერ დეგრადირებულია და ხასიათდება ტენიანი სტეპის პირობებით. პოტენციურად, ტერიტორიას ახასიათებს სავანას ტიპის მცენარეულობა. მუხის ტყე შესაძლოა უფრო ახლოს ყოფილიყო ძეგლთან, ვიდრე დღეს არის. მლეფაატში ყოველწლიური ნალექი საკმარისია ზამთრის კულტივირებისთვის და არ საჭიროებს დამატებით მორწყვას. უფრო კონკრეტულად, მას მიაკუთვნებენ ტავრი-ზაგროსის კულტურის მრგვალი დასახლების ტიპს.

## სქოლიო
კატეგორია:ერაყის არქეოლოგიური ძეგლები
ლვივის რაიონი

**ლვივის რაიონი** () — რაიონი უკრაინაში, ლვივის ოლქში. მისი ფართობია 4968,5 კმ². 2021 წლის მონაცემებით რაიონის მოსახლეობა 1 146 538 ადამიანს შეადგენდა. ლვივის რაიონის ადმინისტრაციული ცენტრია ქალაქი ლვივი.

რაიონი ჩამოყალიბდა 2020 წლის 17 ივლისს და მასში შევიდა:
* ჰოროდოკის რაიონი (ლვივის ოლქი)
* ჟოვკვის რაიონის დიდი ნაწილი
* კამიანკა-ბუზკის რაიონის დიდი ნაწილი
* პერემიშლიანის რაიონი
* პუსტომიტის რაიონი
* ნაწილობრივ ჟიდაჩივის რაიონი
* ასევე ქალაქი ლვივი

## იხილეთ აგრეთვე
* უკრაინის ადმინისტრაციული დაყოფა
* უკრაინის რაიონები

## სქოლიო
კატეგორია:ლვივის ოლქის რაიონები
რთველიაშვილი

საკუთარი სახელი **რთველიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ზურაბ რთველიაშვილი — ქართველი პოეტი
* იოსებ რთველიაშვილი — საბჭოთა პარტიული და სახელმწიფო მოხელე
* ნიკოლოზ რთველიაშვილი — ქართველი გეოგრაფი, დიპლომატი

კატეგორია:ქართული გვარები
ვიქტორ ბორჩხაძე

**ვიქტორ ბორჩხაძე** (დ. 10 აპრილი, 1921, ბაღდადი) — ქართველი გეოგრაფი, მეცნიერი და პედაგოგი. გეოგრაფიულ მეციერებათა კანდიდატი, დოცენტი (1965).

## ბიოგრაფია
1941 წელს დაამთავრა ბათუმის შოთა რუსთაველის სახელობის სამასწავლებლო ინსტიტუტის ბუნებისმეტყველება-გეოგრაფიის ფაკულტეტი. 1941-1945 წლებში მონაწილეობდა მეორე მსოფლიო ომში. 1948 წელს წარჩინებით დაამთავრა ბათუმის შოთა რუსთაველის სახელობის პედაგოგიური ინსტიტუტის გეოგრაფიის ფაკულტეტი.

1948 წელს მუშაობა დაიწყო გეოგრაფიის კათედრაზე. 1954 წელს ალექსანდრე გერცენის სახელობის ლენინგრადის პედაგოგიურ სახელმწიფო ინსტიტუტში გაიარა ასპირანტურის კურსი ფიზიკური გეოგრაფიის სპეციალობით. საველე და კამერალური მუშაობის შედეგად შეისწავლა მზიმთასა და სოჭის მიდამოების გეოლოგიური და რელიეფური თავისებურებანი, ჰავა, ჰიდროგრაფია, ნიადაგ-მცენარეთა გავრცელების ვერტიკალური სარტყელურობა და ცხოველთა სამყარო. გამოყო გეომორფოლოგიური რაიონები. აღნიშნული გამოკვლევები საფუძვლად დაედო სახალხო მეურნეობის სხვადასხვა დარგის განვითარებას ადლერის რაიონში. წლების მანძილზე კითხულობდა ლექციებს ჩრდილოეთ აზიის ფიზიკურ გეოგრაფიაში, მხარეთმცოდნეობაში და მინერალოგია-პეტროგრაფიაში. 1975-1979 წლებში მუშაობდა ბუნებისმეტყველება-გეოგრაფიის ფაკულტეტის დეკანად. 1979-1983 წლებში ინსტიტუტის პრორექტორად სასწავლო და სამეცნიერო მუშაობის დარგში. 1983-1991 წლებში გეოგრაფიის კათედრის გამგედ. იყო ახლად დაარსებული უნივერსიტეტის გეოგრაფიის კათედრის პირველი გამგე. არის 80-მეტი სამეცნიერო შრომის ავტორი, რომელთაგან თითქმის ნახევარი ნაბეჭდია. შრომები ეხება აჭარის მთიანეთის ცალკეული ქედების, მდინარეთა აუზების და ხეობების ფიზიკურ-გეოგრაფიულ დახასიათებას. დაჯილდოებულია 14 საბრძოლო ორდენით და მედლით.

საკანდიდატო დისერტაციის თემა — „მდინარეების მზიმთასა და სოჭის აუზის ფიზიკურ-გეოგრაფიუი დახასიათება“, დაიცვა 1955 წელს.

## ჯილდოები
* საქართველოს უმაღლესი სკოლის დამსახურებული მუშაკი

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 50-51

## რესურსები ინტერნეტში
კატეგორია:ქართველი გეოგრაფები
კატეგორია:ქართველი პედაგოგები
ქრისტოლოგია

მარჯვნივ|მინი|414x414პქ| პაოლო ვერონეზე, *იესო ქრისტეს აღდგომა* (დაახლოებით 1560 წ.).
**ქრისტოლოგია** (ბერძნ. Χριστός *Khristós* და  , ''*), ბერძნულიდან სიტყვასიტყვით ითარგმნება, როგორც „ქრისტეს შესწავლა“ — თეოლოგიის ნაწილი, რომელიც შეისწავლის იესო ქრისტეს ბუნებას და მის ცხოვრებას. არსებობს განსხვავებული შეხედულებები იმასთან დაკავშირებით, თუ როგორი ბუნების იყო იესო, ადამიანური, ღვთაებრივი თუ ორივე ერთად. ქრისტოლოგია ასევე შეისწავლის ქრისტეს, როგორც მესიას. 

ადრინდელ ქრისტიანული ნაწერებში იესო ქრისტე მოიხსენიება რამდენიმე სახელით, მათ შორის, როგორც: ძე კაცი, ღვთის ძე, მესია და *კირიოსი''. არსებობს ორი განსხვავებული და ერთმანეთთან დაპირისპირებული მოსაზრება. ერთ-ერთის მიხედვით, ქრისტე გახდა ადამიანი და შემდეგ დაბრუნდა ღმერთთან, ხოლო მეორე მოსაზრების, ადოპციონიზმის მიხედვით, იესო მიიჩნევა ღმერთის მიერ შვილად აყვანილად. 

მეორედან მეხუთე საუკუნემდე, ქრისტეს ადამიანური და ღვთაებრივი ბუნების ურთიერთობა იყო დებატების მთავარი საგანი. ქალკედონის კრებაზე 451 წელს დაიგმო მონოფიზიტობა, რომლის მიხედვითაც ქრისტე ერთბუნებოვანია და კიდევ ერთხელ განმტკიცდა ქრისტოლოგიური კონცეფცია, დიოფიზიტობა.  დასავლური და აღმოსავლური მართლმადიდებელი ქრისტიანების უმრავლესობა დღემდე იზიარებს ამ მოსაზრებას, თუმცა გარკვეული ნაწილი მიაფიზიტიზმის მოძღვრებას ემხრობა.

## რესურსები ინტერნეტში 
* ენციკლოპედია ბრიტანიკა - ქრისტოლოგია
* ქრისტოლოგიის განმარტება  

## სქოლიო
კატეგორია:ქრისტიანული ტერმინები
კატეგორია:კათოლიკური თეოლოგია
ქაიაქიოი (ქემალფაშის რაიონი)

**ქაიაქიოი** () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 90 კილომეტრში. 2020 წლის მონაცემებით სოფელში 471 ადამიანი ცხოვრობს.

## ისტორია
ქაიაქიოის ძველი სახელწოდებაა შანა. ლაზური ტოპონიმი შანა (შანა), ართვინის ტოპონიმების შესახებ ერთ-ერთ კვლევაში განმარტებულია როგორც „საქორწინო საჩუქარი“, „მზითევი“. ჭანეთის (ლაზეთის) ტოპონიმებზე თავის ნაშრომში ქართველი ისტორიკოსი იური სიხარულიძე სოფლის სახელს ასახელებს როგორც შანა და აღნიშნავს, რომ ევლია ჩელების მოგზაურობის წიგნში ეს დასახლება „შანე“-დ არის ჩაწერილი, ასევე წერს, რომ შანა ცნობილია როგორც „ფშანა“ (ფშანა) და „მშანა“ (მშანა). მართლაც, ლაზური ლექსიკონის მიხედვით „ფშანა“ (ფშანა) აღნიშნული არის როგორც ტოპონიმი.

შანა 1928 წლის ოსმალურ სოფლების სიაში ასევე მოხსენიებულია როგორც „შანა“ (شانا). ამ დროს სოფელი შედიოდა რიზეს პროვინციის ხოფის რაიონის ქემალფაშის თემში. 1935 წლის საყოველთაო აღწერის დროს, მოგვიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და ამ დროს სოფლის მოსახლეობა შეადგენდა 249 ადამიანს. ვინაიდან შანა არ არის თურქული, სოფლის სახელი 1959 წელს შეიცვალა და ეწოდა კაია. 1965 წლის საყოველთაო აღწერის დროს კაიას სოფელში ცხოვრობდა 638 ადამიანი, რომელთაგან მხოლოდ 178 ადამიანმა იცოდა წერა-კითხვა.

ქემალფაშა 2017 წელს კანონის ძალით გამოეყო ხოფის რაიონს და გახდა ცალკე რაიონი, ხოლო ქაიაქოი გახდა ამ რაიონის სოფელი. დღესდღეობით სოფელი შედგება ოთხი უბნისგან და იქ ცხოვრობენ ჰემშილები.

## სქოლიო
კატეგორია:ქემალფაშის რაიონის სოფლები
ბალიკროი

**ბალიკროი** (; , „სვეტების ქალაქი“) — სოფელი ირლანდიაში, მდებარეობს მეიოს საგრაფოში, კონაქტის პროვინციაში. ბალიკროში მდებარეობს ირლანდიის რესპუბლიკის 6 ეროვნული პარკიდან ერთ-ერთი.

## იხილეთ აგრეთვე 
* მეიოს საგრაფო

## სქოლიო
კატეგორია:მეიოს საგრაფოს დასახლებული პუნქტები
მიდლსექსი (რომანი)

**მიდლსექსი** () — ამერიკელი ავტორის, ჯეფრი იუჯინიდისის რომანი, გამოქვეყნდა 2002 წელს. 2003 წელს მიენიჭა პულიცერის პრემია მხატვრულ ლიტერატურაში. რომანის პერსონაჟები და მოვლენები ნაწილობრივ იუჯინიდისის ცხოვრებასა და მისი ბერძნული იდენტობის კვლევაზეა დაფუძნებული. ავტორმა წიგნის დაწერა ერკიულინ ბარბინის მემუარის წაკითხვის შემდეგ გადაწყვიტა, რომელშიც იგი ინტერსექსუალი ადამიანის ანატომიასა და შინაგად მდგომარეობას გაეცნო.

ნაწარმოები შეგვიძლია საყმაწვილო რომანისა და ოჯახური საგის ჟანრებს მივაკუთვნოთ. ის მოგვითხრობს ამერიკელ ბერძენთა ერთი ოჯახის სამი თაობის წარმომადგენლების გენეტიკურ ისტორიაზე, რომელიც რომანის პროტაგონისტის ცხოვრებას ძირფესვიანად შეცვლის. მეცნიერთა მიხედვით, წიგნის მთავარი თემებია დაპირისპირება ბიოლოგიურ ფაქტორებსა და გარემოპირობებს შორის და განსხვავებული გამოცდილება იმისა, თუ როგორ აყალიბებს საზოგადოება ქალებისა და მამაკაცების გენდერულ სურათებს. ასევე რომანში ვხვდებით ამერიკული ოცნებისადმი სწრაფვისა და გენდურული იდენტობის კვლევას. წიგნში არაერთი ალუზიაა ბერძნულ მითოლოგიაზე, მათ შორის ისეთ არსებებზე, როგორებიც არიან მინოტავრი და ქიმერა. 

რომანის მთხრობელი და პროტაგონისტია ბერძნული წარმოშობის კალ სტეფანიდისი, ინტერსექსუალი, რომელიც გოგოდ აღიზარდა, მაგრამ გენეტიკურად ბიჭია. წიგნის პირველი ნახევარი მოგვითხრობს კალის ოჯახზე, კერძოდ 1922 წელს მისი ბებია-ბაბუის ანატოლიის ქალაქ ბურსადან აშშ-ში ემიგრირებაზე. ამას მოსდევს ამერიკულ საზოგადოებასთან მათი ასიმილაცია დეტროიტში, იმჟამად მზარდ ინსუტრიულ ქალაქში. რომანის ბოლო ნაწილი, რომელშიც მოქმედება მე-20 საუკუნის მეორე ნახევარში ვითარდება, მოგვითხრობს დეტროიტში კალის გამოცდილებასა და მის სან-ფრანცისკოში გაქცევაზე, სადაც იგი საბოლოოდ ახერხებს, თავისი გენდერული იდენტობის მიღებას. 

## რესურსები ინტერნეტში
* 
* *Middlesex * Oprah's Book Club-ში
* *Middlesex* პულიცერის პრემია

## სქოლიო
კატეგორია:2002 წლის რომანები
ნიკოლოზ არჯევანიძე

**ნიკოლოზ არჯევანიძე** (დ. 28 მარტი, 1858, თბილისი — გ. 1 ივნისი, 1937) — ქართველი სამხედრო პირი, სასოფლო და საზოგადო მოღვაწე, კულტურტრეგერი.

## ბიოგრაფია
წარმოშობით გარეკახეთის სოფელ ნორიოდან იყო. მამამისი თბილისის ოლქში საქართველოს საეკლესიო მამულების გამგებელი იყო, რომელმაც თბილისის ახლოს რამდენიმე სოფელი დაასახლა: პატარა ლილო, ახალსოფელი, მამკოდა, სვიმონიანთხევი, იკვლევი. ნიკოლოზ არჯევანიძემ პეტერბურგში ნიკოლოზის კავალერიის სასწავლებელი დაამთავრა. სამხედრო ასპარეზზე პოლკოვნიკის ხარისხამდე მიაღწია. სხვადასხვა დროს, ოთხი კორპუსის სარდლის (ზაქარია ჭაჭავაძის, ივანე ამილახვრის, ელ. ზეზემანისა და ს. ფადეევის) ადიუტანტი იყო. მსოფლიო ომის დროს (1914-1918) ლაზარეთების უფროსად მუშაობდა. სამხედრო ასპარეზზე სამსახურის დროსვე (პოლკოვნიკის ხარისხში მყოფმა) თავის ძმასთან, ანტონთან ერთად, ნორიოში სასოფლო მეურნეობა დააფუძნა. შტაბ-როტმისტრის ხარისხში მყოფი, 1890-1891 წლებში ნორიოს საზოგადოებამ მინდვრის მეველედ აირჩია, რაც ნიკოლოზ არჯევანიძემ სრულიად უფასოდ, სამაგალითოდ და სამართლიანად შეასრულა. 1891-1894 წლებში აირჩიეს თბილისის ხმოსნად (ნიკო ნიკოლაძესთან, ნ. ზუბალაშვილთან. ივანე და მიხეილ მაჩაბლებთან, სარაჯიშვილებთან ერთად, სულ 22 ქართველი ხმოსანი), რომლის დროსაც ნიკოლოზ არჯევანიძემ გააკეთა მოხსენებები ციციშვილის (ან ნიკოლოზ ბარათაშვილის) აღმართზე ქუჩის გაყვანის, ავჭალის წყალსადენის და ალექსანდრეს (კომუნართა) ბაღის მოვლის შესახებ. მრავალგზის არჩეული იყო ბანკის, სკოლისა და სხვა დაწესებულებათა სარევიზიო კომისიებში. მისი უშუალო მონაწილეობით განახლდა და აიგო თბილისის ქაშვეთის ტაძარი სოფელ ჭალის სამთავისის ტაძრის გეგმაზე, რომელიც თვით არჯევანიძემ მოითხოვა. ის აქტიურ მონაწილეობას იღებდა ქართული გიმნაზიის (თბილისის უნივერსიტეტი) აშენების საქმეში. 1914 წელს აირჩიეს გრიგოლ ორბელიანის ძეგლის დამდგმელი კომისიის წევრად, მაგრამ ძეგლის დადგმას ხელი შეუშალა პირველმა მსოფლიო ომმა. ნიკო ნიკოლაძემ ყველა ხმოსნის დახასიათების დროს ნიკოლოზ არჯევანიძე ალექსანდრე გრიბოედოვის სიტყვებით ასე დაახასიათა: „И прямизною стана, Лицом и голосом — герой“. კათალიკოს ამბროსის და საკათალიკოსო საბჭოს წევრთა გასამართლების დროს ნიკოლოზ არჯევანიძე პასუხისგებაში მისცეს, როგორც საკათალიკოსო საბჭოს წევრი და ბრალად წაუყენეს: „სამხედრო ტაძრის მთავრობაზე გადაცემის წინააღმდეგ წახვედიო“, რაზეც მან შემდეგი პასუხი გასცა: „არა თუ წინააღმდეგი ვიყავი, არამედ მე მომხრე ვარ ეგ ტაძარი დაინგრეს, როგორც გარეგნობით უშნო, ხატების აბანოდ წოდებული, ქუჩის შემავიწროვებელი, ჰაერის მოძრაობის შემაფერხებელი და რუსთა თვითმპყრობლობის ბატონობის სიმბოლო“ (ნ. არჯევანიძის ეს აზრი აღსრულდა კიდეც, 1930 წელს სამხედრო ტაძარი დაანგრიეს და მის ადგილას საქართველოს სსრ მთავრობის სასახლე ააგეს). პირველი მსოფლიო ომის შემდეგ სამსახურს ჩამოშორებული, ერთ დროს საკმაო ქონებისა და პენსიის მქონე ნიკოლოზ არჯევანიძე, სიღარიბეში გარდაიცვალა. დაკრძალვის ადგილი: კუკიის სასაფლაო.

## ლიტერატურა
* ქართველ მოღვაწეთა ლექსიკონი: 1801-1952, ტ. I, თბ., 2018, გვ. 206

## რესურსები ინტერნეტში
კატეგორია:დაბადებული 28 მარტი
კატეგორია:დაბადებული 1858
კატეგორია:გარდაცვლილი 1 ივნისი
კატეგორია:გარდაცვლილი 1937
კატეგორია:თბილისში დაბადებულები
კატეგორია:საქართველოს საისტორიო და საეთნოგრაფიო საზოგადოების წევრები
კონსტანტინე ტაბატაძე

**კონსტანტინე ტაბატაძე** (დ. 29 მაისი, 1936, თბილისი) — ქართველი ინჟინერი.

## ბიოგრაფია
1970 წელს დაამთავრა საქართველოს ტექნიკური უნივერსიტეტი სამრეწველო და სამოქალაქო მშენებლობის სპეციალობით ხოლო მოსკოვის ბიზნესის სკოლა ერთობლივი საწარმოებისა და საგარეო ეკონომიკური ურთიერთობების სპეციალობით 1989 წელს.

1957-1961 წლებში მუშაობდა საქართველოს მშენებლობის სამინისტროს სამშენებლო გაერთიანება „თბილქალაქმშენის“ სამშენებლო ორგანიზაციებში მშენებელ ოსტატად, თბილისის საქალაქო საბჭოს აღმასკომის ტექნიკურ ბიუროში; 1961-1965წლებში საპროექტო ინსტიტუტ „თბილქალაქპროექტის“ პირველ არქიტექტურულ სექტორში — ინჟინრად, უფროს ინჟინრად; 1965-1970 წლებში იყო საქართველოს ტურიზმისა და ექსკურსიების რესპუბლიკური საბჭოს მშენებლობის განყოფილების უფროსი ინჟინერი; 1970-1972 წლებში ამავე განყოფილების გამგე; საქართველოს ტურიზმისა და ექსკურსიების რესპუბლიკური საბჭოს თავმჯდომარის მოადგილე მშენებლობის დარგში; 1997 წლიდან საქართველოს ურბანიზაციისა და მშენებლობის სამინისტროს მშენინდუსტრიის, საშენ მასალათა წარმოებისა და განვითარების სამმართველოს უფროსის მოადგილე; ხელმძღვანელობდა თბილისის, მცხეთის, ბაზალეთის, თელავის, ლაგოდეხის, ფასანაურის, ყაზბეგის, ბორჯომის, ბაკურიანის, ვარძიის, გორის, ქუთაისის, ჩაქვის, მწვანე კონცხის, ციხისძირის, ბათუმის, სოხუმის, ახალი ათონის და სხვა ტურისტული ბაზებისა და სასტუმროების მშენებლობას; დიდი წვლილი აქვს შეტანილი უნიკალური ახალი ათონის მღვიმის კეთილმოწყობაში; არის სხვადასხვა სახელმწიფო ჯილდოს მფლობელი.

## ჯილდოები
* საქართველოს დამსახურებული ინჟინერი

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 524-525

## რესურსები ინტერნეტში
კატეგორია:დაბადებული 29 მაისი
კატეგორია:დაბადებული 1936
კატეგორია:ქართველი ინჟინრები
კატეგორია:თბილისში დაბადებულები
კატეგორია:საქართველოს ტექნიკური უნივერსიტეტის კურსდამთავრებულები
ელიზაბეთ მრემა

**ელიზაბეთ მარუმა მრემა** (დ. 5 იანვარი, 1957) ― ტანზანიელი ბიომრავალფეროვნების ლიდერი და იურისტი. ამჟამად მონრეალში, კანადაში ცხოვრობს. 2020 წლიდან არის გაერთიანებული ერების ორგანიზაციის ბიოლოგიური მრავალფეროვნების კონვენციის აღმასრულებელი მდივანი. პირველი აფრიკელი ქალი, რომელმაც აღნიშნული თანამდებობა დაიკავა. 

## კარიერა
გაეროს გარემოსდაცვით პროგრამაში მუშაობის დაწყებამდე მრემა ტანზანიის საგარეო საქმეთა და საერთაშორისო თანამშრომლობის სამინისტროში მრჩევლად მუშაობდა. აგრეთვე მუშაობდა საგარეო ურთიერთობათა და დიპლომატიის ტანზანიის ცენტრში, სადაც საერთაშორისო საჯარო სამართალსა და საკონფერენციო დიპლომატიას ასწავლიდა. 
## სხვა საქმიანობა
მრემა ნაირობის უნივერსიტეტის სამართლის სკოლაში მოხალისე ლექტორად მუშობს, ხოლო წარსულში საერთაშორისო განვითარების სამართლის ორგანიზაციის მოხალისედ მუშაობდა რომში, იტალიაში.
 
## სქოლიო
კატეგორია:დაბადებული 1957
კატეგორია:დაბადებული 5 იანვარი
კატეგორია:ტანზანიელი იურისტები
კატეგორია:ცოცხალი ადამიანები
გაეროს გენერალური ასამბლეის რეზოლუცია ES-11/1

**გაერთიანებული ერების ორგანიზაციის გენერალური ასამბლეის რეზოლუცია ES-11/1** — გაერთიანებული ერების ორგანიზაციის გენერალური ასამბლეის მეთერთმეტე საგანგებო სესიის რეზოლუცია, რომელიც მიღებულია 2022 წლის 2 მარტს. რეზოლუცია გმობდა რუსეთის შეჭრას უკრაინაში და მოითხოვდა რუსული ძალების სრულ გაყვანას დადონეცკისა და ლუგანსკის თვითგამოცხადებული სახალხო რესპუბლიკების აღიარების შესახებ გადაწყვეტილების გაწვევას. გაეროს გენერალური ასამბლეის 2022 წლის 2 მარტის რეზოლუციის მე-10 პუნქტმა დაადასტურა ბელარუსის ჩართვა უკრაინის წინააღმდეგ ძალის უკანონო გამოყენებაში. რეზოლუციას მხარი დაუჭირა 141-მა სახელმწიფომ, წინააღმდეგ მისცა ხმა 5-მა, თავი შეიკავა 35-მა, ხოლო სხდომაზე არ გამოცხადდა – 12.

## სქოლიო
კატეგორია:გაეროს გენერალური ასამბლეის რეზოლუციები
კატეგორია:2022 წელი გაეროში
რესტორატორი

**რესტორატორი** (*restaurateur*) — რესტორნის (რესტორნების ქსელის) დამფუძნებელი, მფლობელი. როგორც წესი, რესტორნის კონცეფციის ფარგლებში, რესტორატორი ირჩევს შეფ-მზარეულს. რომელიც ზოგჯერ, მიაღწევს რა მაღალ პროფესიონალურ დონეს, თავად ხსნის საკუთარ რესტორანს და ხდება რესტორატორი.

## პროფესიის ისტორიიდან
ერთ-ერთი პირველი რესტორატორი იყო ფრანგი რურტო ( *Rourteau*), რომელმაც 1952 წელს პარიზში დააარსა რესტორანი . ეს იყო პარიზში პირველი დაწესებულება, რომლის გამორჩეული მახასიათებლები იყო თეთრი გადასაფარებლები მაგიდისთვის, სუფთა ჭურჭელი და მომსახურების მაღალი დონე. სწორედ ეს რესტორანი გახდა ცნობილი ანიმაციური ფილმის „რატატუის“ შემქმნელებისთვის შთაგონების წყარო.

## რესურსები ინტერნეტში
* 

## სქოლიო
კატეგორია:საზოგადოებრივი კვება
კატეგორია:რესტორნები
კატეგორია:სტატიების ესკიზები კულინარიის შესახებ
პატრისია ესპინოსა

**პატრისია ესპინოსა კანტელიანო** (დ. 21 ოქტომბერი, 1958; ) ― მექსიკელი პოლიტიკოსი და დიპლომატი. გაერთიანებული ერების ორგანიზაციის კლიმატის ცვლილების შესახებ კონვენციის ამჟამინდელი აღმასრულებელი მდივანი. იყო მექსიკის ელჩი ავსტრიაში, გერმანიაში, სლოვენიასა და სლოვაკეთში და მსახურობდა მექსიკის საგარეო საქმეთა მინისტრად 2006-2010 წლებში.

დაამთავრა მექსიკის კოლეჯის () საერთაშორისო ურთიერთობების საბაკალავრო პროგრამა ჟენევის საერთაშორისო და განვითარების კვლევების სამაგისტრო ინსტიტუტი. დაქორწინებულია და ორი შვილი ჰყავს.

## კარიერა
ესპინოსა საგარეო სამსახურს 1981 წლის 16 სექტემბერს შეუერთდა. ჟენევაში გაერთიანებული ერების ორგანიზაციის მექსიკის დელეგაციაში მსახურობდა. 1992-1997 წლებში ნიუ-იორკში გაეროს მექსიკის დელეგაციაში და იბერიულ-ამერიკული სამიტისა და ჩრდილოეთ და სამხრეთ ამერიკის სამიტის გენერალურ დირექტორად მუშაობდა.

2016 წლის მაისში გაერთიანებული ერების ორგანიზაციის გენერალურმა მდივანმა, პან გი მუნმა, გაეროს კლიმატის ცვლილების კონვენციის აღმასრულებელ მდივნად დანიშნა.

არის *International Gender Champions*-ის წევრი.

## რესურსები ინტერნეტში
*Secretariat of Foreign Affairs 

## სქოლიო
კატეგორია:დაბადებული 21 ოქტომბერი
კატეგორია:დაბადებული 1958
კატეგორია:მექსიკელი ქალი ელჩები
კატეგორია:XXI საუკუნის მექსიკელი პოლიტიკოსები
კატეგორია:ცოცხალი ადამიანები
გველის კედელი

[მინი|280x280პქ| გველის კედელი [პერეიასლავ-ხმელნიცკის რაიონი|პერეიასლავ-ხმელნიცკის რაიონში სოფელ დენისთან]]

მინი| კედელი სოფელ ივანკოვიჩის მახლობლად
**გველის კედელი** () — თიხის მიწის სამუშაოების უძველესი სისტემა, რომელიც მდებარეობს შუა დნეპრის უკრაინაში (ნადნიპრიანშჩინა), რომელიც გადაჭიმულია ძირითადად კიევის ოლქში. ისინი, როგორც ჩანს, დანიშნულებითა და ხასიათით ჰგავს ტრაიანეს კედელს, რომელიც მდებარეობს სამხრეთ-დასავლეთით ბესარაბიაში. დარჩენილი უძველესი კედლების საერთო სიგრძე 1000&nbsp;კილომეტრია და წარმოადგენს თავდაპირველი კედლის სისტემის 20%-ზე ნაკლებს. დრაკონი (გველი) მოკვდა და ხვნისგან დარჩა თხრილები, რომელთა ორივე მხარეს ადიდებული იყო მიწის უზარმაზარი ნაწილები, რომლებსაც ხალხში გველის კედელი ეწოდა. ერთი გველის კედელი გადის დნეპრის მარცხენა სანაპიროზე და მის შენაკად სულაზე.

## გალერეა 

ფაილი:Змієві вали біля села Іванковичі.jpg|კედელი სოფელ ივანკოვიჩის მახლობლად, ვასილკოვის რაიონში
ფაილი:Serpent's wall.jpg|კედელი სოფელ ივანკოვიჩესთან

## სქოლიო
## რესურსები ინტერნეტში 
* ფოტოდოკუმენტური ფილმი გველის კედლის შესახებ, ელენა ფილატოვას მიერ

კატეგორია:უკრაინის არქიტექტურული ძეგლები
კრაკოვის ხანძარი (1850)

ნახატი. გოთიკური წმინდა სამების ბაზილიკა დომინიკანსკის მოედანზე (ცენტრის მარჯვნივ)]]

**1850 წლის კრაკოვის ხანძარი** — 18 ივლისს დაიწყო და რამდენიმე დღე გაგრძელდა. ვარაუდობენ, რომ მან გაანადგურა ქალაქ კრაკოვის დაახლოებით 10 პროცენტი, რომელიც მაშინ ავსტრიის იმპერიის ოლქის ნაწილი იყო.

## ფონი 
1850 წელს ქალაქი კრაკოვი კვლავ დიდწილად იყო დამოკიდებული ხეზე, როგორც სამშენებლო მასალაზე. ქალაქის 1700 შენობის უმეტესობა ხის იყო, ქვის შენობებში კი ბევრი ხის ელემენტი იყო. ქალაქს ჰქონდა ცუდი წყლის ინფრასტრუქტურა და არ იყო სრულ განაკვეთზე სახანძრო სამსახური.

## ხანძარი 
ხანძარი 18 ივლისს გაჩნდა ქალაქის გარეუბანში, კრუპნიცას ქუჩის მიმდებარედ, მარცვლეულის ქარხანაში. ხანძარი ავარიის შედეგი, რომელიც გამოიწვია წისქვილმა და მჭედელმა, რომლებმაც ტექნიკის შეკეთებისას ცეცხლი წისქვილის შენობაში გააჩინეს, რომელიც შემდეგ უკონტროლო გახდა. ხანძარი გაჩნდა ძლიერი ქარის გამო, რომელმაც ის მიმდებარე შენობებზე გაავრცელა და ქალაქის ცენტრიც დაზარალდა. რამდენიმე საათში იგი რვა ქუჩაზე გავრცელდა, თუმცა შემდგომში შეჩერდა. იაგელონის უნივერსიტეტის სტუდენტებმა თავიდან აიცილეს უნივერსიტეტის ბიბლიოთეკის დაზიანება.  ხანძრის გავრცელება ერთ დღეში შეჩერდა, თუმცა მის სრულად ლიკვიდაციას კიდევ რამდენიმე დღე და სამხედროების დახმარება დასჭირდა. 

## შედეგი 
ხანძარმა გამოიწვია ქალაქის შემდგომი ეკონომიკურ სტაგნაცია. ხანძარმა ასევე აიძულა ქალაქის მთავრობას გაეზარდა ხანძარსაწინააღმდეგო ბიუჯეტი, თუმცა პირველი (ნებაყოფლობითი) სახანძრო სამსახური 1865 წლამდე არ შეიქმნა. ყველა დაზარალებული შენობის საბოლოო რესტავრაცია დასრულდა მხოლოდ 1912 წელს.

## დანგრეული ან დაზიანებული ღირშესანიშნაობები 
* ეპისკოპოსების სასახლე
* ვიელოპოლსკის სასახლე
* წმინდა ფრანცისკე ასიზელის ეკლესია
* წმინდა სამების ბაზილიკა

## სქოლიო
კატეგორია:კრაკოვი
ქრისტოფ რანსმაირი

**ქრისტოფ რანსმაირი** (დ. 20 მარტი, 1954) — ავსტრიელი ავტორი.

## ბიოგრაფია
რანსმაირი ზემო ავსტრიის ქალაქ ველსში დაიბადა. 1972-78 წლებში ვენაში ფილოსოფიასა და ეთნოლოგიას სწავლობდა. 1978-1982 წლებში ჟურნალ-გაზეთებში რედაქტორად მუშაობდა. 1988 წელს გამოქვეყნდა მისი მეორე რომანი „უკანასკნელი სამყარო“, რის შემდეგაც ავტორმა იმოგზაურა ირლანდიაში, აზიაში, სამხრეთ და ჩრდილოეთ ამერიკაში. 1994 წელს იგი ირლანდიაში გადავიდა. 2006 წელს ავტორი დაქორწინდა და საცხოვრებლად ვენაში დაბრუნდა. 

## შემოქმედება
თავის ტექსტებში რანსმაირი ისტორიული ფაქტებს მხატვრულ გამონაგონთან აერთიანებს. მათში ისტორიული რეალობა და თანამედროვეობა ერთმანეთს ერწყმის. ავტორს პირველ ორ რომანში საენტერესო სიუჟეტებისა და ფორმების ერთობლიობამ ლიტერატურათმცოდნეთა ყურადღება და პრესტიჟული ჯილდოებიც მოუტანა. 

„უკანასკნელი სამყარო“ მოგვითხრობს  მაქსიმუს კოტას მოგზაურობის შესახებ შავიზღვისპირა ქალაქ ტომისში, აქ გადასახლებული პუბლიუს ოვიდიუს ნაზონის კვალდაკვალ. ტომისში კოტა „მეტამორფოზების“ არაერთ პერსონაჟს შეხვდება.

ქართულ ენაზე თარგმნილია მისი რომანი „უკანასკნელი სამყარო“.

## რესურსები ინტერნეტში
* 
*Library of Congress, New Literature from Europe
*S. Fischer Verlag, his publisher  

## სქოლიო
კატეგორია:ავსტრიელი მამაკაცი რომანისტები
კატეგორია:დაბადებული 1954
კატეგორია:დაბადებული 20 მარტი
კატეგორია:ავსტრიელი მამაკაცი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
პუენტე ნუევო

**პუენტო ნუევე ** ( , „ახალი ხიდი“) — ქალაქ რონდაში არსებული ხიდი, რომელიც აკავშირებს ქალაქს გარე სამყაროსთან. ხიდი აშენებულია მდინარე გვადალევინის მიერ შექმნილი 120 მეტრიანი უფსკრულის თავზე. პუენტო ნუევე არის მესამე და ყველაზე დიდი ხიდი ამ ადგილას არსებულ სამ ხიდს შორის. ხიდის მშენებლობა 1793 წელს დასრულდა. მისი არქიტექტორი იყო ხოსე მარტინ დე ალდეჰუელა, ხოლო მთავარი მშენებელი - ხუან ანტონიო დიას მაჩუკა.

პუენტო ნუევეს მშენებლობა 1759 წელს დაიწყო და 34 წელი გაგრძელდა.  ცენტრალური თაღის ზემოთ არის მცირე ოთახი, რომელიც გამოიყენებოდა სხვადასხვა დანიშნულებით, მათ შორის, ციხედ. 1936-1939 წლების ესპანეთის სამოქალაქო ომის დროს ორივე მხარე იყენებდა ამ ოთახს მოწინააღმდეგეების საწამებელ ადგილად. გარკვეული მონაცემებით არაერთი ადამიანი წამების შემდეგ 120 მეტრიანი სიმაღლიდან მდინარეში ჩააგდეს.  

## გალერეა

ფაილი:Bridge_at_Ronda,_Spain.jpg|
ფაილი:%22Puente_Nuevo%22_de_Ronda.jpg|
ფაილი:Ronda Spain Puente-Nuevo-de-Ronda-01.jpg|
ფაილი:El_Tajo_de_Ronda_(1).jpg|
ფაილი:Puente Nuevo in Ronda.jpg|

## სქოლიო
## რესუსები ინტერნეტში 
* Ronda Today ინგლისურენოვანი ტურისტი ინფორმაცია რონდასა და მიმდებარე ტერიტორიების შესახებ.
კატეგორია:ხიდები ესპანეთში
მაჟიტ გაფურის სახელობის ბაშკირეთის დრამატული თეატრი

**მაჟიტ გაფურის სახელობის ბაშკირეთის დრამატული თეატრი** (; ) — ბაშკირეთის ეროვნული პოეტის მაჟიტ გაფური სახელობის თეატრი მის დედაქალაქ უფაში. თეატრს საფუძველი ჩაეყარა 1919 წლის 4 დეკემბერს სტერლითამაქში, რომელიც ბაშკირეთის ავტონომიური საბჭოთა სოციალისტური რესპუბლიკის დედაქალაქი იყო. მისი პირველი სამხატვრო ხელმძღვანელი იყო ვალიულა მორტაზინ-იმანსკი. 1922 წელს თეატრი გადაიტანეს უფაში, სადაც მას უფას სახელმწიფო თეატრის თათარ-ბაშკირული დასი შეუერთდა. მას 1935 წლიდან აკადემიური დრამატული თეატრის სტატუსი აქვს, ხოლო 1971 წელს მაჯიტ გაფურის სახელობის გახდა და თეატრის წინ „მაჯით გაფურის“ ძეგლი დაიდგა.

## ისტორია 
თეატრი პირველად ოფიციალურად გაიხსნა 1919 წლის 4 დეკემბერს, სტერლითამაქში როგორც პირველი ბაშკირული სახელმწიფო თეატრი. თეატრის პირველი სამხატვრო ხელმძღვანელი და რეჟისორი ვალიულა მორტაზინ-იმანსკი იყო.

დიდი ხნის განმავლობაში მისი დასი ყალიბდებოდა სხვა და სხვა ისეთი პროფესიული და ნახევრად პროფესიული სასცენო ასოციაციებიდან როგორიც იყო: „Сайяр“, „Нур“, „Ширкэт“, „Фажига вэ мосэккин исламия“ წითელი არმიის თეატრები.

ადრეულ წლებში თეატრის რეპერტუარში შედიოდა შემდეგი ნაწარმოებები: 1920-ში დაიდგა სულეიმანოვის მიერ „Salawat-batyr” და „Akshan-batyr”, ტუიკინის მიერ „სამშობლოს მეფე"; 1922-ში ბურანგოლოვმა დადგა „Ashkadar” და „Alpamysha”, იულტიმ „Maktymykhylu” და „Karagul”, იბრაგიმოვმა „Zulkhabira"; ასევე იდგმებოდა სხვა და სხვა თათარი მწერლების პიესები, მათ შორის: ფაიზის  „Galiyabanu”, ქამალის „უბედური ახალგაზრდა კაცი", იშკაკის „საქორწილო კონტრაქტი", ამირხანის „უთანასწორი", ბურნაშის „თაჰირი და ზუჰრა", საიფი-კაზანის „მტრები".

ამის გარდა იდგმებოდა კლასიკური ნაწარმოებები რუსულ ენაზე: ნიკოლოზ გოგოლის „გამომცდელი", ალექსანდრე ოსტროვსკის „საქმიან ადგილას", ალექსანდრ სუხოვო-კობილინის „კრეჩინსკის ქორწილი", სოფოკლეს ოიდიპოს მეფე, მოლიერის „მნიშვნელობა" და „უხალისო მკურნალი".

1922 წელს თეატრი უფაში გადავიდა. სადაც მას ბაშკირეთის სახელმწიფო დრამატული თეატრის თათრული დასი შეუერთდა. 1935 წელს, თეატრმა აკადემიურის სტატუსი მიიღო.

თეატრის შენობა მდებარეობს 1932 წელს დანგრეული აღდგომის ტაძრის ადგილზე.

## ლიტერატურა 
* Bashkir State Academic Drama Theater. Comp. V. G. Galimov, S. S. Saitov. Ufa, 1969.
* * Mәһәҙiev. M. * Tourһynda Theater. Mәҡәlәlәr yiyyntyғy. Өфө, 1962. // Magadiev M. About the theater. Digest of articles. Ufa, 1962. * * Kusimova S *. Bashkir academic 75 years. - Ufa, 1995. 
* Repertoire of the Bashkir State Academic Drama Theater named after Mazhit Gafuri 1919 - 2009 / Comp. A.A. Balgazin, M.A. Valitova. - Ufa: Kitap, 2009 .-- 88 pp., Ill. 

## რესურსები ინტერნეტში 
* Official web page of Bashkir Academic Drama Theater Mazhit Gafuri

## სქოლიო 
კატეგორია:რუსეთის თეატრები
კატეგორია:თეატრები ანბანის მიხედვით
რევაზ ხაზარაძე

**რევაზ ხაზარაძე** (დ. 21 სექტემბერი, 1933, ქუთაისი) — ქართველი გეოლოგი, მეცნიერი, პედაგოგი და სპორტსმენი. გეოლოგია-მინერალოგიის მეცნიერებათა დოქტორი.

## ბიოგრაფია
1957 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ინჟინერ-გეოლოგის სპეციალობით.

1958-1959 წლებში მე-7 რაიონის ექსპედიცია, სსრკ გეოლოგიისა და წიაღისეულთა დაცვის სამინისტროს მე-4 გეოლოგიური სამმართველო, ინჟინერ-გეოლოგი. 1959-1974 წლებში საქართველოს მეცნიერებათა აკადემიის ვახუშტი ბაგრატიონის გეოგრაფიის ინსტიტუტი, უმცროსი მეცნიერ-თანამშრომელი. 1974-1984 წლებში უფროსი მეცნიერ-თანამშრომელი. 1989-1993 წლებში გეომორფოლოგიისა და პალეოგეოგრაფიის განყოფილების ხელმძღვანელი. 1993-2001 წლებში პალეოგეოგრაფიის ლაბორატორიის ხელმძღვანელი. 1984-2006 წლებში წამყვანი მეცნიერ-თანამშრომელი. 1984-2005 წლებში დირექტორის მოადგილე სამეცნიერო დარგში. 2001-2006 წლებში მეოთხეული გეოლოგიის განყოფილების ხელმძღვანელი. 2006-2015 წლებში თბილისის სახელმწიფო უნივერსიტეტის ვახუშტი ბაგრატიონის გეოგრაფიის ინსტიტუტი უფროსი მეცნიერ-თანამშრომელი, ფიზიკური გეოგრაფიის განყოფილება. 2015-2017 წლებში მთავარი მეცნიერ-თანამშრომელი, ფიზიკური გეოგრაფიის განყოფილება. 2018 წლიდან — მთავარი მეცნიერ-თანამშრომელი, ფიზიკური გეოგრაფიის განყოფილება. 1956 წლიდან ეწევა ალპინისტურ საქმიანობას. დაპყრობილი აქვს კავკასიონის, პამირის, ტიან-შანის, ალპების მრავალი მწვერვალი. არის სსრ კავშირის მრავალგზის ჩემპიონი და პრიზიორი. მისი სამეცნიერო კვლევის ძირითადი მიმართულებები: საქართველოსა და მიმდებარე რეგიონების გეოგრაფიული გარემოს წარმოშობისა და განვითარების კანონზომიერებანი. საქართველოს მეოთხეული ნალექების გენეზისი და სედიმენტაციის პირობები პალეოგეოგრაფიული რეკონსტრუქციით. საქართველოს მაღალმთიანი რეგიონების სოციალურ-ეკონომიკური განვითარების პრობლემები და მათი გადაჭრის გზები. გამოქვეყნებული აქვს სამეცნიერო ნაშრომები, მათ შორის, უცხო ენებზეც. მიღებული აქვს სახელმწიფო ჯილდოები, მათ შორის ამერიკის ბიოგრაფიული ინსტიტუტის ოქროს მედალი (2006).

საკანდიდატო დისერტაციის თემა — „მდინარე ენგურის აუზის რელიეფი, კონტინენტური ნაფენები და პლეისოცენური გამყინვარება“, დაიცვა 1971 წელს.
სადოქტორო დისერტაციის თემა — „კავკასიონის პლეისოცენური გამყინვარება“, დაიცვა 2002 წელს.

## ჯილდოები
* 2005 — ღირსების ორდენი
* სსრკ სპორტის ოსტატი
* საქართველოს დამსახურებული მწვრთნელი (ალპინიზმი)

## ბიბლიოგრფია
* საქართველოს ბუნების ფენომენები, თბილისი, 2014, გვ. 425 ISBN 9789941062742
* თუშეთი: კრებული, თბილისი, საქ. მეცნ. ეროვნ. აკადემიის გამ-ბა , 2014, გვ. 300 ISBN 9789941056505
* კავკასიონის პლეისტოცენური გამყინვარება, თბილისი, მეცნიერება, 2004, გვ. 320 ISBN 9992809337
* ცენტრალური კავკასიონის მყინვარებზე : ალპინისტის შთაბეჭდილებანი, თბილისი, საბჭ. საქართველო, 1977, გვ. 108

## რესურსები ინტერნეტში
კატეგორია:ქართველი გეოლოგები
კატეგორია:ქართველი პედაგოგები
კატეგორია:ქართველი სპორტსმენები
კატეგორია:ქუთაისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
არჯევანიძე

საკუთარი სახელი **არჯევანიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი არჯევანიძე — ქართველი სამხედრო მოღვაწე
* ეთერ არჯევანიძე — ქართველი ლიტერატურათმცოდნე
* ზაქარია არჯევანიძე — ქართველი პუბლიცისტი, ლიტერატორი
* ივანე არჯევანიძე — ქართველი მთარგმნელი, მწერალი
* მიხეილ არჯევანიძე — ქართველი მსახიობი
* ნიკოლოზ არჯევანიძე — ქართველი სამხედრო პირი, სასოფლო და საზოგადო მოღვაწე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ვიქტორ გელოვანი

**ვიქტორ გელოვანი** ( დ. 8 ოქტომბერი, 1944, ნიკოლაევი) — ქართველი მათემატიკოსი.

## ბიოგრაფია
ვიქტორ გელოვანი საბჭოთა კავშირის საინჟინრო ჯარების მარშალ არჩილ გელოვანის ვაჟია. დედა — ცნობილი ქირურგი ქეთევან ალხაზიშვილი. 1961 წელს ვიქტორ გელოვანმა  დაამთავრა სევასტოპოლის პირველი საშუალო სკოლა; 1967 წელს — მოსკოვის ფიზიკა-ტექნიკური ინსტიტუტის აეროფიზიკისა და კოსმიურ გამოკვლევათა ფაკულტეტი; 1967–1974 წლებში მუშაობდა სსრკ მეცნიერებათა აკადემიის გამოყენებითი მათემატიკის ინსტიტუტში. 1971 წელს დაიცვა საკანდიდატო დისერტაცია თემაზე: „კოსმოსური საფრენი აპარატის ნავიგაცია და მართვა“ და გახდა ფიზიკო-მათემატიკურ მეცნიერებათა კანდიდატი. 1974 წლიდან მოღვაწეობდა მოსკოვის მართვის პრობლემების ინსტიტუტში, სადაც კურირებდა მოდელირებისა და რეგიონული განვითარების სფეროებს. 1975 წლიდან მუშაობდა რუსეთის მეცნიერებათა აკადემიის სისტემური ანალიზის ინსტიტუტში განყოფილების გამგედ. მისი განყოფილება იკვლევდა მანქანური მოდელირების რთულ სისტემებს. 1980 წელს ვიქტორ გელოვანი ტექნიკურ მეცნიერებათა დოქტორი გახდა. მისი სადოქტორო თემა გახლდათ: „ქვეყანასა და რეგიონებში სოციალურ-ეკონომიკური ობიექტების განვითარების ანალიზი“. 1985 წელს მიენიჭა პროფესორის წოდება ინფორმატიკისა და გამოთვლითი ტექნიკის დარგში.

1987–1997 წლებში ვიქტორ გელოვანი იყო რუსეთის მეცნიერებათა აკადემიის წევრ-კორესპონდენტი. მუშაობდა სისტემური ანალიზისა და მათემატიკური მოდელირების ურთულეს ტექნიკურ და სოციალურ-ეკონომიკურ საკითხებზე. 1997 წელს გახდა რუსეთის მეცნიერებათა აკადემიის ნამდვილი წევრი. ხელმძღვანელობდა მეცნიერებათა აკადემიის სისტემური ანალიზის კომიტეტს, იყო ინტელექტუალური რესურსების საერთაშორისო ფონდის დირექტორთა საბჭოს თავმჯდომარე და საერთაშორისო კვლევითი ცენტრების აღმასკომის წევრი. აგრეთვე, რუსეთის სახელმწიფო პრემიების კომიტეტის წევრი მეცნიერებისა და ტექნიკის სფეროში. 2002 წლის 20 ივნისიდან ვიქტორ გელოვანი არის საქართველოს მეცნიერებათა ეროვნული აკადემიის უცხოელი წევრი. 2003 წლის 29 სექტემბრის საქართველოს პრეზიდენტის განკარგულებით დაჯილდოვდა ღირსების ორდენით. ვიქტორ გელოვანის კვლევების დიდი ნაწილი მსოფლიოში სტაბილურობას, კერძოდ კი, ბირთვული განიარაღების საკითხებს ეძღვნება. ის აქტიურად მუშაობს სტაბილურობის, პარიტეტულობისა და დინამიკის თემებზე. რუსეთის ფართო საზოგადოებისთვის კარგად არის ცნობილი მისი ნაშრომები ხელოვნური ინტელექტის, კერძოდ, სამედიცინო ექსპერტიზის სფეროში. გამოქვეყნებული აქვს 150-მდე სამეცნიერო ნაშრომი. რაც შეეხება თანამედროვე აღმოჩენებს, აკადემიკოსი აცხადებს, რომ მან, რამდენიმე მეცნიერთან ერთად ლაზერის ისეთი მოდელი შექმნა, რომლის სიმძლავრე მსოფლიოში არსებულ ლაზერებისას რამდენჯერმა აღემატება. ვიქტორ გელოვანის მეუღლეა ექიმი-კარდიოლოგი ნანა ანჯაფარიძე. მათი ვაჟი, არჩილი — კინოპროდიუსერია.

## ლიტერატურა
* საქართველო: ენციკლოპედია: ტ.I. თბ., 1997. გვ. 582 
*  ბახტაძე, დავით. ქართველი მილიონერი აკადემიკოსი ვიქტორ გელოვანი სუპერსაიდუმლო თემებზე მუშაობდა // თბილისელები.  თბ., 2009. გვ. 25

## რესურსები ინტერნეტში
* 

კატეგორია:ქართველი ემიგრანტები
კატეგორია:ქართველი მათემატიკოსები
კატეგორია:დაბადებული 8 ოქტომბერი
კატეგორია:დაბადებული 1944
თვითმკვლელი ქალწულები

**„თვითმკვლელი ქალწულები“** () — ამერიკელი ავტორის, ჯეფრი იუჯინიდისის სადებიუტო რომანი, გამოქვეყნდა 1993 წელს. ნაწარმოები, რომელშიც მოქმედება 1970-იან წლებში, მიჩიგანის შტატის ქალაქ გროს-პოინტში მიმდინარეობს, ლისბონების ოჯახის ხუთი დის შესახებ მოგვითხრობს. რომანი ანონიმი თინეიჯერი ბიჭების პერსპექტივიდანაა მოთხრობილი, რომლებიც ცდილობენ გოგონების სიკვდილს ახსნა მოუძებნონ. 

წიგნის პირველი თავი 1990 წელს ჟურნალში The Paris Review გამოქვეყნდა. 1999 წელს რომანის მიხედვით რეჟისორმა სოფია კოპოლამ ამავე სახელწოდების ფილმი გადაიღო, რომელშიც მთავარ როლს კირსტენ დანსტი ასრულებს. 

## რესურსები ინტერნეტში
* Playground Love: Landscape and Longing in Sofia Coppola's The Virgin Suicides  

## სქოლიო
კატეგორია:1993 წლის რომანები
კატეგორია:თვითმკვლელობა მხატვრულ ლიტერატურაში
კატეგორია:ფილმებად ადაპტირებული ამერიკული რომანები
Grammarly

**Grammarly** — ღრუბელზე დაფუძნებული აკრეფის ასისტენტი,  ონლაინ ტექსტის რედაქტორი, ბრაუზერის გაფართოება და მობილური აპი გრამატიკის შემმოწმებლით, მართლწერის შემმოწმებლითა და პლაგიატის დეტექტორით, რომელიც განიხილავს მართლწერის, გრამატიკის, პუნქტუაციის, სიცხადის, ჩართულობისა და მიწოდების შეცდომებს. ის იყენებს ხელოვნურ ინტელექტს მის მიერ აღმოჩენილი შეცდომის გამოსავლენად და მოსაძებნად. ის ასევე საშუალებას აძლევს მომხმარებლებს შეცვალონ თავიანთი წერის სტილი, ტონი და კონტექსტური ენა. ის 2009 წელს გამოუშვეს უკრაინელებმა: ალექს შევჩენკომ, მაქს ლიტვინმა და დმიტრო ლიდერმა. 2018 წელს Grammarly-მ გამოუშვა ბრაუზერის გაფართოების ბეტა ვერსია, რომელიც ოპტიმიზებულია Google Docs- ისთვის. 2022 წლისთვის ის ხელმისაწვდომია გადმოწერილი პროგრამის სახით დესკტოპის აპლიკაციებთან გამოსაყენებლად, როგორც ბრაუზერის გაფართოება და, როგორც სმარტფონის კლავიატურა.

პროგრამული უზრუნველყოფა დამზადებულია Grammarly Inc-ის მიერ, რომლის სათაო ოფისი მდებარეობს სან-ფრანცისკოში, კალიფორნიაში, ხოლო სამუშაო ოფისები – კიევში, ნიუ-იორკსა და ვანკუვერში.

## წარმოშობა 
მაქს ლიტვინმა, ალექს შევჩენკომ და დმიტრო ლიდერმა დააარსეს Grammarly პროგრამის შემუშავებიდან ორი წლის შემდეგ, სახელწოდებით My Dropbox, რომელიც იყო პროგრამა, რომელიც ამოწმებდა ესეებს პლაგიატისთვის. თავდაპირველად, Grammarly უნდა ყოფილიყო პროგრამა უნივერსიტეტებისთვის, რათა მათ სტუდენტებს ესწავლათ ინგლისური ენა; თუმცა, გაყიდვები მცირე, რადგან უნივერსიტეტები მას ყიდულობდნენ წლების მიხედვით, ამიტომ კომპანიამ გადაწყვიტა პროდუქტი მიეყიდათ უშუალოდ მომხმარებლისთვის.

## უსაფრთხოება 
2018 წლის დასაწყისში, Google-ის მკვლევარმა აღმოაჩინა „მაღალი სიმძიმის“ დაუცველობა ბრაუზერის გაფართოებაში, რომელიც Grammarly Inc-მა შეიმუშავა რამდენიმე ძირითადი ინტერნეტბრაუზერისთვის. საკითხის მოხსენებაში ნათქვამია, რომ „ნებისმიერ ვებსაიტს შეუძლია შევიდეს grammarly.com-ზე, როგორც თქვენ და წვდომა ჰქონდეს თქვენს ყველა დოკუმენტსა და სხვა მონაცემზე“.  დაუცველობის შესახებ შეტყობინებიდან რამდენიმე საათის შემდეგ, Grammarly-მ გამოუშვა განახლება პრობლემის გადასაჭრელად, რომელიც Google-ის მკვლევარმა აღწერა, როგორც „ნამდვილად შთამბეჭდავი რეაგირების დრო“. შეცდომის სიმძიმის მიუხედავად, Grammarly ამტკიცებს, რომ მათ ვერ იპოვეს რაიმე მტკიცებულება მომხმარებლის მონაცემების დაუცველობის შესახებ.

## კრიტიკული მიღება 
Grammarly გააკრიტიკეს არასწორი წინადადებების, ტონისა და კონტექსტის იგნორირებისთვის და მწერლების გამოხატვის თავისუფლების შემცირების გამო.

## სქოლიო
კატეგორია:ღრუბლოვანი აპლიკაციები
ილარიონ კვარაცხელია

**ილარიონ კვარაცხელია** (დ. 21 ოქტომბერი, 1907, ნაკიფუ — გ. 17 ივნისი, 1993) — ქართველი გეოგრაფი, მათემატიკოსი და მეცნიერი. გეოგრაფიულ მეცნიერებათა დოქტორი.

## ბიოგრაფია
1930 წელს დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი.

მუშაობა დაიწყო ქალაქ თბილისში მათემატიკის მასწავლებლად. 1931-1934 წლებში ლენინგრადის მთავარ გეოფიზიკის ობსერვატორიაში ასპირანტურის კურსი გაიარა. 1934 წელს დაინიშნა თბილისის გეოფიზიკური ობსერვატორიის აეროლოგიური განყოფილების გამგედ, მისი ხელმძღვანელობით და უშუალო მონაწილეობით დაიწყო ატმოსფეროს მაღალი ფენების რადიოზონდირება. მის სახელთან არის დაკავშირებული ამიერკავკასიის ატმოსფეროს მაღალი ფენების მეცნიერული გამოკვლევების დაწყება და ეროვნული კადრების მომზადება. 1941-1945 წლებში მეორე მსოფლიო ომში მონაწილეობდა, სადაც სამხედრო ქვეგანაყოფებს უზრუნველყოფდა მეტეოროლოგიური ინფორმაციით და ამინდის პროგნოზით. 1945 წლიდან მუშაობას განაგრძობს თბილისის გეოფიზიკურ ობსერვატორიაში. მის საკანდიდატო ნაშრომში მოცემულია თავისუფალ ატმოსფეროში ტემპერატურის განაწილების თავისებურება თბილისის აეროლოგიური მასალების საფუძველზე. მის სადოქტორო ნაშრომში შესწავლილია მეტეოროლოგიური ელემენტების განაწილების თავისებურებანი სიმაღლის მიხედვით ამიერკავკასიაში და მათზე რთული ფიზიკურ-გეოგრაფიული პირობების გავლენა. 1953 წელს შეიქმნა თბილისის ჰიდრომეტეოროლოგიური სამეცნიერო-კვლევითი ინსტიტუტი, რომლის შექმნის ერთ-ერთი ინიციატორია. იგი დაინიშნა დირექტორის მოადგილედ სამეცნიერო დარგში. არის 60-ზე მეტი სამეცნიერო ნაშრომის ავტორი. მათში მოცემულია სითბოსა და სიცივის ტალღების გავრცელების გზები ამიერკავკასიაში. აეროსინოპტიკური მასალის საფუძველზე დადგენილია ჩრდილოეთიდან კავკასიაში ცივი და თბილი ჰაერის მასების გადმოსვლის შესაძლებლობა, დასავლეთ საქართველოში ფიონების წარმოქმნის ორიგინალური თეორია, აგრეთვე ნაკადური დინებების წარმოქმნის აეროსინოპტიკური პირობები და ტროპოპაუზის სტრუქტურული თავისებურება.

საკანდიდატო დისერტაციის თემა — „ტემპერატურული ველის თავისებურება თბილისში და მისი ურთიერთკავშირი აღმოსავლეთ საქართველოს მაღალმთიანი მეტეოროლოგიური სადგურების მონაცემებთან“, დაიცვა 1948 წელს. 

სადოქტორო დისერტაციის თემა — „ამიერკავკასიის აეროლოგიური გამოკვლევა“, დაიცვა 1965 წელს.

## ბიბლიოგრაფია
* Аэрологические исследования в Закавказье, Ленинград. Тбилиси, Закавк. н.-и. гидрометеорол. ин-т., 1964, с. 245

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი, თბ., 2003, გვ. 147

## რესურსები ინტერნეტში
კატეგორია:ქართველი გეოგრაფები
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები